**Ökoiskola beszámoló 2018-2019.**

* Papírgyűjtés
* Használt olaj gyűjtés folyamatosan
* Elektronikai hulladék gyűjtés ősszel és tavasszal
* Mozdulj a klímáért akcióhét
* Happy hét
* Fenntarthatósági témahét
* Osztályonkénti papírgyűjtés
* Elektromos áram mértékletes használata
* Használt elem gyűjtés folyamatosan
* Menő menzák rendezvények az egészséges étkezés jegyében

Az évet a hagyományos papírgyűjtési akciónkkal kezdtük, és folytatódott a használt olaj gyűjtés is, melyet iskolai sportszerutalványra lehet beváltani. Az elektronikai hulladékgyűjtést is megtartottuk ősszel. Októberben immár második alkalommal vettünk részt a Mozdulj a Klímáért! akcióban, ahol idén is sok zöld utat tettünk meg. Az elsős napközis csoport I., míg a 3.b osztály alkotása II. helyezést ért el az alkotó versenyben.

Márciusban a hagyományokhoz híven részt vettünk a fenntarthatósági témahét programjain, mellyel egybeesett a Happy hét is, így két projekthez is kapcsolódva a vízzel és vízvédelemmel foglalkoztunk. Több osztályban vízzel kapcsolatos alkotások készültek, ilyen játékokat játszottak, így a tanulók figyelmét a víz védelmére tudtuk irányítani.   
Tavasszal az első osztályban magokat ültettünk és gondoztuk őket. A menő menza pályázat keretében egészséges reggeliket készítettünk: a felső tagozat müzli szeletet sütött míg az alsósok gyümölcssalátát készítettek nagy lelkesedéssel.   
Májusban újra pályáztunk az ökoiskola cím elnyerésére. Pályázatunkban az alábbi dolgok megvalósítását vállaluk a következő évekre nézve: A közösségi könyvtárban kiemelt helyen legyenek a fenntarthatósággal kapcsolatos folyóiratok és könyvek Az intézményben évente legalább egy évfolyam tanulóinak 85%-a vegyen részt erdei iskolában. A fenntarthatóságra neveléssel kapcsolatos továbbképzésen vagy ökoiskolai képzésen részt vesznek a pedagógusok.   
Júniusban pedig sportnapon vettünk részt, ahol sok újdonságot ki lehetett próbálni, mint az amerikai foci vagy a lövészet. Szintén a menő menza pályázatunk részeként egészséges főzőversenyt rendeztünk a szülők részvételével, ahol idén is sokféle finom falatot szolgáltak fel a szülők a gyerekeknek.   
Eközben az év folyamán a tanítási órák keretében plakátokat készítettünk, az éppen aktuális jeles napokra hívtuk fel a figyelmet, valamint megismertük lakóhelyünk környezetét is.